ரகுநாத் கோசுவாமி

**ரகுநாத் கோசுவாமி** *(Raghunath Goswami)* (13 சனவரி 1931 -19 சனவரி 1995)  இவர் ஒரு புகழ் பெற்ற கலைஞர் குறிப்பிடத்தக்க இந்திய வங்காள புத்தக மற்றும் வரைகலை வடிவமைப்பாளர் மற்றும் பன்முகத் திறமையாளர் ஆவார். ரகுநாத் அவர்கள் இந்தியாவின் முதல் பொம்மலாட்ட திரைப்படத்தை உருவாக்கியவர். இந்த திரைப்படமானது சிறந்த குழந்தைகள் திரைப்படத்திற்கான இந்தியப் பிரதமரின் தங்கப் பதக்க விருதை வென்றது. மேலும் இவர் பல புத்தகங்களின் அட்டைப் படங்களையும் வரைந்துள்ளார்.
## தொழில்
கோசுவாமி தன்னுடைய  தொழில் வாழ்க்கையை ஒரு புத்தக வடிவமைப்பாளர், ஓவியர் மற்றும் வரைகலை வடிவமைப்பாளராகத் தொடங்கினார். இவர் புத்தகங்களின் மேல் அட்டை படங்களை வடிவமைக்கும் கலைஞராகவும் இருந்துள்ளார். மேலும் ஜே. வால்டர் தாம்சன் நிறுவனத்தில் விளம்பர வடிவமைப்புத் துறையில் பணியாற்றியுள்ளார். அதே நிறுவனத்தில் கலை இயக்குநராகவும் இருந்துள்ளார். அதன் பின்னர் எவரெஸ்டு விளம்பர நிறுவனத்திலும் பணயாற்றினார். 1960 இல் அவர் தனது படைப்புக் கலை இயக்குநர் பணியை கைவிட்ட ,பின்னர் ஆர். கோசுவாமி மற்றும் அசோசியேட்சு என்ற நிறுவனத்தைத் தொடங்கினார். வரைகலை வடிவமைப்பு, கண்காட்சி வடிவமைப்பு ,கட்டடக்கலை வடிவமைப்பு, தயாரிப்பு வடிவமைப்பு, தகவல் தொடர்பு, அனிமேசன் கற்பித்தல் கருவிகள் என வடிவமைப்பின் அனைத்து நிலைகளிலும் எளிதாக பயணித்துள்ளார். 1952 இல் அவர் ஹேனா தாசுகுப்தா, திலீப் பெளமிக் மற்றும் சாந்திரஞ்சன் பால் ஆகியோருடன் இணைந்த வடக்கு கொல்கத்தாவின் பைக்பாராவில் உள்ள ராணி ஹர்ஷ்முகி சாலையில் 'தி பப்பட்ஸ் கல்கத்தா' (அல்லது பப்பட்ஸ் ) என்ற அமைப்பை நிறுவினார். இந்த அமைப்புதான் நாட்டில் அமைப்பு மரபு சாரா பொம்மலாட்டக் கலையைத் தொடங்கியது.  பொம்மலாட்டக் குழுவின் அலுவலகம் கல்கத்தா 1, 6 ஹேஸ்டிக்சு தெருவில் (இப்போது கிரண் சங்கர் ராய் சாலை) இருந்தது. 1960 ஆம் ஆண்டில் இந்த முறையில் ஹாட்டகோல் விஜய் என்ற வண்ண பொம்மலாட்ட திரைப்படத்தை உருவாக்கினார். இது இந்தியாவின் முதல் பொம்மலாட்ட திரைப்படமாகும். இந்த திரைப்படத்தின் கதையை கோசுவாமி அவர்களே எழுதியுள்ளார். இந்த திரைப்படமானது 1961 ஆம் ஆண்டு சிறந்த குழந்தைகள் திரைப்படத்திற்கான இந்தியப் பிரதமரின் தங்கப் பதக்க விருதை வென்றது. 

ஆனந்தபசார் பத்திரிகையில், ஆங்சுமான் பந்தோபாத்யாய் அவர்கள் 'பெங்காலியை விளம்பரத்தில் கொண்டு வந்தவர்கள்' என்ற தலைப்பில் எழுதினார். 

அன்னதா முன்சி முதல் சத்யஜித்ரே, ஓ.சி. கங்குலி ,மாகன் தத்தா குப்தா, ராணேன் அயன்தாத் அல்லது ரகுநாத் கோசுவாமி வரை இவர்களில் எவரும் விளம்பர துறையில் மட்டும் திறமையான கலைஞர்கள் அல்லர். விளம்பர துறையுடன் அவர்கள் நுண்கலைகள் இலக்கியம், இசை, திரைப்படங்கள் மற்றும் எல்லாவற்றிற்கும் மேலாக வங்காளப் பாரம்பரியத்தையும் கொண்டு வந்தனர். கல்கத்தாவின் சலாச்சாரம் அவர்களின் படைப்புகளில் வெளிப்பட்டது.

கோசுவாமி பல புத்தகங்களுக்கு அட்டைப்படம் வடிவமைத்திருந்தார். கல்வி அறிவு இல்லாமல் வர்த்தகக் கலையை பார்த்த மாத்திரத்திலேயே கற்றுக்கொள்ள முடியும் என்பதை நினைவில் கொள்ள வேண்டும். தனது கல்லூரி நாட்களில் அவர் புத்தக அட்டைப் படங்களை வரைவதிலும் புத்தக விளக்கப்படங்களில் பணியாற்றுவதிலும் ஈடுபட்டு வந்தார். மேலும் மித்ரா மற்றும் கோஷ் பதிப்பகத்தால் வெளியிடப்பட்ட பிபுதிபுசன் பானர்ஜியின் இச்சாமதி,  குசால் பகாரி' என்ற நாவலின் அட்டைப்படத்தையும் அவரே வடிவமைத்தார். 

## மரணம்
கோசுவாமி அவர்கள் 1995 ஆம் ஆண்டு சனவரி 19 ஆம் நாள் காலமானார். 

## விருதுகள்
*  இந்தியப் பிரதமரிமிருந்து தங்கப் பதக்கம் (1961)
*  1981 -இல் ராமகிருஷ்ண - விவேகானந்தர் சித்தாந்தத்தின் அடிப்படையில் கலைப்படைப்புகளை உருவாக்கியதற்காக அவர் ராமகிருஷ்ண-விவேகானந்த ஆசிரமத்தில் (ஹவுரா) நிவேதிதா கலை விருதைப் பெற்றார். 
* அப்போதைய மேற்கு வங்க ஆளுநர் கே.வி.ரகுநாத ரெட்டியிடமிருந்து பெற்ற பொம்மலாட்டத்திற்கான அகாதமி விருது (1993) 
* 1994 -இல் அவருக்கு சரபுஜ் அமைப்பிலிருந்து முகபினயா மற்றும் நாட்டுப்புற நாடக விருது வழங்கப்பட்டது.
கோசுவாமி பல்வேறு அமைப்புகளிடமிருந்து அங்கீகாரத்தையும் விருதுகளையும் பெற்றுள்ளார்.
## மேற்கோள்கள்

பகுப்பு:1931 பிறப்புகள்
பகுப்பு:1995 இறப்புகள்
பகுப்பு:இந்தியக் கலைஞர்கள்
பகுப்பு:கொல்கத்தா நபர்கள்